[{"text_idx": "#000000", "text": "Vo\u0303rumaal tehtud mo\u0308o\u0308blit saab osta otse tootja e-poest"}, {"text_idx": "#000001", "text": "Lasva ku\u0308la serval asub kohalik suurim to\u0308o\u0308andja \u2013 Lasva Liimpuidu AS. 1994. aastal liimpuitplaadi ja hiljem mo\u0308o\u0308blidetailide tootmisega alustanud ettevo\u0303tte tootevalikusse lisandus 2012. aastal ta\u0308ispuidust mo\u0308o\u0308bel."}, {"text_idx": "#000002", "text": "Lasva Liimpuidu poolt toodetud mo\u0308o\u0308blit pakub Lasse mo\u0308o\u0308blipood (), kust leiab laias valikus, po\u0303hiliselt ma\u0308nnist valmistatud kvaliteetset mo\u0308o\u0308blit elu- ja magamistuppa. Poest leiab na\u0308iteks esikusse sobivaid mahukaid kummuteid ning nendega kokkusobivaid peegleid, to\u0308o\u0308tubadesse pakutakse kirjutuslaudu ja raamaturiiuleid. Poest leiab soodushinnaga tooteid, mis on kohe laos olemas ja mo\u0308o\u0308blivalik ta\u0308ieneb pidevalt."}, {"text_idx": "#000003", "text": "Teiste mo\u0308o\u0308blipoodidega vo\u0303rreldes soovib Lasse mo\u0308o\u0308blipoodi eristuda info kiire ka\u0308ttesaadavusega ja vo\u0303imaluse korral saab klient ka erilahenduse pakkumise (na\u0308iteks teise viimistlusmaterjali vo\u0303i tooni kasutamine)."}, {"text_idx": "#000004", "text": "Lasse mo\u0308o\u0308blipoe tootevalikust leiab ka UV-lakiga viimistletud tootesarjad. Lasva Liimpuidu AS juhataja Juho Toomiku so\u0303nul on ja\u0308rjest rohkem tarbija valikuid hakanud ma\u0308a\u0308rama mo\u0308o\u0308blieseme viimistlus: \u201eMa\u0308letatakse ha\u0308sti koledaks muutunud mo\u0308o\u0308blit ja teadlikult ku\u0308sitakse esimese asjana viimistluse kohta.\u201c"}, {"text_idx": "#000006", "text": "U\u0308he uuendusena on plaanis klientidele hakata pakkuma puuvalmis tooteid, et anda vo\u0303imalus igalu\u0308hel ise toode viimistleda endale sobiva viimistlusvahendiga ja soovitud va\u0308rvitoonis. \u201eNa\u0308iteks Prantsusmaa turul on viimistlemata toodetel oluline turuosa. prantslased soovivad anda mo\u0308o\u0308blile omapa\u0308ra,\u201c toob juhataja na\u0308ite La\u0308a\u0308ne-Euroopast."}, {"text_idx": "#000008", "text": "Ideede puuduse u\u0308le Lasva mo\u0308o\u0308blitootjad kurtma ei pea. Et kohalik klient saaks enne ostu toodetege tutvuda, pu\u0308sib unistus na\u0308idistesaali loomisest. Samuti on soov ise teha konkurentsivo\u0303imelisi tootefotosid ning selleks on vajalik fotonurga sisseseadmine."}]